CELEX: 32021D0929(01)
Language: el
Date: 2021-09-28 00:00:00
Title: Αποφαση του Συμβουλιου της 28ης Σεπτεμβρίου 2021 για τον διορισμό προέδρου τμήματος προσφυγών και για την παράταση της θητείας προέδρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης 2021/C 393 I/01

29.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  CI 393/1
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 28ης Σεπτεμβρίου 2021
         για τον διορισμό προέδρου τμήματος προσφυγών και για την παράταση της θητείας προέδρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης
         (2021/C 393 I/01)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/1001 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, για το σήμα της Ευρωπαϊκής Ένωσης (1) και ιδίως το άρθρο 166 παράγραφοι 1 και 3,
         Εκτιμώντας τα ακόλουθα:
         
                     (1)
                  
                  
                     Στις 4 Ιουνίου 2021, το Διοικητικό Συμβούλιο του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) υπέβαλε στο Συμβούλιο κατάλογο υποψηφίων για τη θέση του προέδρου τμήματος προσφυγών του (EUIPO).
                  
               
                     (2)
                  
                  
                     Την 1η Ιουνίου 2021 το Διοικητικό Συμβούλιο του EUIPO αποφάσισε να προτείνει στο Συμβούλιο την παράταση της θητείας του κ. Sven STÜRMANN ως προέδρου τμήματος προσφυγών του EUIPO για επιπρόσθετη περίοδο πέντε ετών, από 1ης Αυγούστου 2022,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Η κα Nina Maria KORJUS, γεννηθείσα στο Joensuu (Φινλανδία) στις 30 Ιουνίου 1971, διορίζεται πρόεδρος τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) για θητεία πέντε ετών.
            
            
               2.   Η ημερομηνία έναρξης της πενταετούς θητείας που αναφέρεται στην παράγραφο 1 καθορίζεται από το Διοικητικό Συμβούλιο του EUIPO.
            
         
         
            Άρθρο 2
            Η θητεία του κ. Sven STÜRMANN ως προέδρου τμήματος προσφυγών του EUIPO παρατείνεται για πενταετή περίοδο που αρχίζει την 1η Αυγούστου 2022 και λήγει στις 31 Ιουλίου 2027.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 28 Σεπτεμβρίου 2021.
            
               
                  Για το Συμβούλιο
               
               
                  H Πρόεδρος
               
               S. KUSTEC
            
         
         
            (1)  ΕΕ L 154 της 16.6.2017, σ. 1.